
Spoločnosť Henkel zverejnila predbežné výsledky za 3. štvrťrok 2026
Spoločnosť Henkel dosiahla v treťom štvrťroku veľmi silný organický rast obratu a aktualizovala výhľad na rok 2026
Düsseldorf – Spoločnosť Henkel dnes zverejnila svoje predbežné výsledky za tretí štvrťrok 2026. Obrat skupiny dosiahol 5 713 miliónov eur, čo predstavuje nominálny nárast o 11,0 percenta v porovnaní s rovnakým obdobím minulého roka. Zodpovedá to veľmi silnému organickému rastu obratu vo výške 6,5 percenta. Rast bol podporený pozitívnym vývojom cien aj objemov v oboch obchodných divíziách.
Obchodná divízia Adhesive Technologies dosiahla v treťom štvrťroku výrazný organický rast obratu vo výške 7,9 percenta, pričom k rastu prispeli všetky obchodné oblasti. Obchodná divízia Consumer Brands dosiahla veľmi silný organický rast obratu vo výške 4,8 percenta, a to najmä vďaka segmentom pracích a čistiacich prostriedkov pre domácnosť a vlasovej kozmetiky.
Na základe obchodných výsledkov za tretí štvrťrok a predpokladov pre zvyšok roka spoločnosť Henkel dnes aktualizovala svoje očakávania týkajúce sa vývoja obratu a zisku za celý rok 2026 nasledovne:
· Organický rast obratu: 
· Skupina: 3,0 až 4,0 percenta (predtým: 1,5 až 3,5 percenta)
· Adhesive Technologies: 4,5 až 5,5 percenta (predtým: 2,0 až 4,0 percenta)
· Consumer Brands: 1,5 až 2,5 percenta (predtým: 0,5 až 2,5 percenta)
· Upravená rentabilita tržieb: 
· Skupina: približne 15 percent (predtým: 14,5 až 16,0 percenta)
· Adhesive Technologies: približne 16,5 percenta (predtým: 16,5 až 18,0 percenta)
· Consumer Brands: približne 15 percent (predtým: 14,0 až 15,5 percenta)
· Upravený[footnoteRef:1]* zisk na prioritnú akciu (EPS):  [1: 
] 

Rast v strede jednociferného percentuálneho pásma pri konštantných výmenných kurzoch (predtým: rast od nízkej po vysokú jednocifernú percentuálnu úroveň pri konštantných výmenných kurzoch).
„Naše silné obchodné výsledky v treťom štvrťroku opäť potvrdzujú dôslednú realizáciu našej stratégie zmysluplného rastu. V trhovom prostredí, ktoré zostáva náročné, sme dosiahli veľmi silný organický rast obratu. Zároveň sme ďalej posilnili naše portfólio prostredníctvom strategicky atraktívnych akvizícií, čím sme vytvorili ďalšie príležitosti na rast v oboch obchodných divíziách. Aktualizáciou výhľadu na rok 2026 opätovne potvrdzujeme náš jasný záväzok k udržateľnému a ziskovému rastu,“ uviedol Carsten Knobel, predseda predstavenstva spoločnosti Henkel.
Predbežné výsledky za tretí štvrťrok 2026
Podľa predbežných údajov dosiahla spoločnosť Henkel v treťom štvrťroku 2026 obrat na úrovni skupiny vo výške 5 713 miliónov eur. V porovnaní s rovnakým štvrťrokom minulého roka to predstavuje dvojciferný nominálny nárast o 11,0 percenta. Organický rast obratu teda po očistení o kurzové vplyvov a akvizície/divestície dosiahol 6,5 percenta. Tento rast bol podporený všetkými regiónmi a oboma obchodnými divíziami. Na úrovni skupiny predstavoval cenový rast 5,4 percenta, zatiaľ čo objemy vzrástli o 1,1 percenta.
Obchodná divízia Adhesive Technologies dosiahla v treťom štvrťroku 2026 obrat vo výške 3 027 miliónov eur. V porovnaní s rovnakým štvrťrokom minulého roka to predstavuje nominálny nárast o 11,8 percenta. Organický rast obratu dosiahol 7,9 percenta. Tento rast bol podporený predovšetkým silným cenovým rastom vo výške 7,2 percenta v kombinácii s pozitívnym rastom objemov predaja o 0,7 percenta.
Obchodná divízia Consumer Brands dosiahla v treťom štvrťroku 2026 obrat vo výške 2 643 miliónov eur, čo predstavuje nominálny nárast o 10,1 percenta v porovnaní s rovnakým obdobím minulého roka. Organický rast obratu dosiahol 4,8 percenta, pričom bol podporený jednoznačne pozitívnym vývojom cien vo výške 3,2 percenta a dobrým rastom objemov o 1,6 percenta.
Ďalšie očakávania na finančný rok 2026
Spoločnosť zároveň vo finančnom roku 2026 očakáva:
· Akvizície/divestície: pozitívny vplyv v dolnej polovici jednociferného percentuálneho pásma;
· Prepočet obratu v zahraničných menách: negatívny vplyv v dolnej polovici jednociferného percentuálneho pásma;
· Ceny priamych materiálov: nárast približne o 10 percent v porovnaní s priemerom predchádzajúceho roka[footnoteRef:2] (predtým: nárast v hornej polovici jednociferného percentuálneho pásma v porovnaní s priemerom predchádzajúceho roka¹); [2:  Hrubý vývoj cien, t. j. pred prijatím kompenzačných opatrení.] 

· Náklady na reštrukturalizáciu: 200 až 250 miliónov eur (predtým: 150 až 200 miliónov eur);
· Peňažné výdavky na investície do pozemkov, budov a zariadení a do nehmotného majetku: 650 až 750 miliónov eur.
Spoločnosť Henkel zverejní ďalšie podrobnosti o obchodnom vývoji za tretí štvrťrok a prvých deväť mesiacov roku 2026 podľa plánu 10. novembra.
Tento dokument obsahuje stanoviská týkajúce sa budúceho obchodného vývoja, finančných výsledkov a ďalších udalostí alebo skutočností relevantných pre spoločnosť Henkel z pohľadu budúceho rozvoja, ktoré môžu predstavovať stanoviská týkajúce sa budúceho vývoja. Stanoviská týkajúce sa budúceho vývoja charakterizuje použitie takých slovných zvratov ako „očakávať“, „zamýšľať“, „plánovať“, „predpokladať“, „domnievať sa“, „odhadovať“ a podobných výrazov. Takéto stanoviská sa opierajú o aktuálne odhady a predpoklady vypracované manažmentom spoločnosti Henkel AG & Co. KGaA. Tieto stanoviská nemožno chápať ako akúkoľvek záruku, že sa uvedené očakávania naplnia. Budúca výkonnosť, ako aj reálne dosiahnuté výsledky spoločnosti Henkel AG & Co. KGaA a jej pridružených spoločností závisia od celého radu rizikových faktorov a neistôt, a preto sa môžu podstatne odkláňať od výhľadových stanovísk (tak negatívne, ako aj pozitívne). Na mnohé z nich spoločnosť Henkel nemá priamy dosah a vopred ich nie je možné presne odhadnúť, ako napríklad, aké bude ekonomické prostredie v budúcnosti a aké budú kroky konkurentov a iných subjektov pôsobiacich na trhu. Spoločnosť Henkel neplánuje aktualizovať stanoviská týkajúce sa budúceho vývoja ani sa k ich aktualizácii nezaväzuje.
Tento dokument obsahuje doplňujúce finančné ukazovatele, ktoré nie sú jednoznačne definované v platnom rámci finančného výkazníctva a predstavujú alebo môžu predstavovať alternatívne ukazovatele finančnej výkonnosti. Tieto doplňujúce finančné ukazovatele by sa nemali posudzovať izolovane ani ako náhrada za ukazovatele čistých aktív a finančnej pozície spoločnosti Henkel alebo výsledky podnikania, ktoré sú v súlade s platným rámcom finančného výkazníctva prezentované v konsolidovanej účtovnej závierke spoločnosti. Iné spoločnosti, ktoré vykazujú alebo uvádzajú alternatívne ukazovatele výkonnosti s podobnými názvami, môžu počítať ich hodnoty odlišne.
Tento dokument slúži výlučne na informačné účely a nepredstavuje investičné poradenstvo, ponuku na predaj ani výzvu na predloženie ponuky na kúpu akýchkoľvek cenných papierov.
O spoločnosti Henkel
Spoločnosť Henkel so svojimi značkami, inováciami a technológiami zastáva vedúce pozície na svetových trhoch v priemyselnom aj spotrebiteľskom segmente. Divízia Adhesive Technologies je globálnym lídrom na trhu lepidiel, tmelov a povrchových úprav. Prostredníctvom divízie Consumer Brands spoločnosť zastáva vedúce pozície najmä v oblastiach pracích a čistiacich prostriedkov pre domácnosť a vlasovej kozmetiky na mnohých trhoch a v rôznych kategóriách po celom svete. Tri najsilnejšie značky spoločnosti sú Loctite, Persil a Schwarzkopf. V hospodárskom roku 2025 spoločnosť Henkel vykázala tržby vo výške približne 20,5 miliardy eur a upravený prevádzkový zisk približne 3,0 miliardy eur. Prioritné akcie spoločnosti Henkel sú kótované v nemeckom akciovom indexe DAX. Udržateľnosť má v spoločnosti Henkel dlhú tradíciu a firma má jasne definovanú stratégiu udržateľnosti s konkrétnymi cieľmi. Spoločnosť Henkel bola založená v roku 1876 a dnes zamestnáva rozmanitý tím približne 50 000 ľudí na celom svete – spojených silnou firemnou kultúrou, spoločnými hodnotami a spoločným poslaním: „Priekopníci srdcom pre dobro budúcich generácií.“ Viac informácií nájdete na www.henkel.com
Fotografický materiál je k dispozícii na www.henkel.com/press
O spoločnosti Henkel Slovensko
HENKEL SLOVENSKO spol. s r. o. pôsobí na slovenskom trhu od roku 1991 a zastrešuje obe obchodné divízie spoločnosti – Henkel Consumer Brands a Henkel Adhesive Technologies. Významnou súčasťou je aj GBS+ Bratislava – najväčšia expertná pobočka skupiny Henkel na svete. Od svojho založenia v roku 2006 poskytuje služby naprieč Európou a ďalšími regiónmi vo viac ako 30 jazykoch a zamestnáva vyše 1 800 odborníkov. Spolu s lokálnym obchodným zastúpením, ktoré ponúka viac než 50 značiek, má Henkel na Slovensku viac ako 2 000 zamestnancov. Spoločnosť je deväť rokov po sebe ocenená titulom Najzamestnávateľ v kategórii Centrá zdieľaných služieb. Taktiež získala množstvo uznaní za svoj prístup k diverzite, rovnosti a inklúzii, udržateľnosti, starostlivosti o zdravie zamestnancov a inovatívnej komunikácii. Viac informácií nájdete na stránke www.henkel.sk.
Kontakt  
Zuzana Kaňuchová
Riaditeľka korporátnej komunikácie CEE
Telefón: +421 917 160 597
E-mail:  zuzana.kanuchova@henkel.com

